作者:不詳
標題:勸進疏引讖
內容:東海十八子，八井喚三軍。手持雙白雀，頭上戴紫雲。丁醜語甲子，深藏八堂裡。何意坐堂裡，中央有天子。西北天火照，龍山昭童子。赤光連北斗，童子木上懸白幡。胡兵紛紛滿前後，拍手唱堂堂，驅羊向南走。胡兵未濟漢不整，治中都護有八井。興伍伍，仁義行武。得九九，得聲名。童子木底百丈水，戌亥君臣亂，子醜破城隍。寅卯如欲定，龍蛇伏四方。十八成男子，洪水主刀傍。市朝義歸政，人寧俱不荒。人言有恆性，也複道非常。為君好思量，何□□禹湯。桃源花□□，李樹起堂堂。只看寅卯歲，深水沒黃楊。